cyanic-selkie/wikianc huggingface dataset:
Universiteit van Zoeloeland
Missie
UniZulu streef 'n agenda vir wetenskaplike ondersoek na in reaksie op maatskaplike probleme, met gemeenskapsdiens wat sistematies in die formele kurrikulum geïntegreer word. Die universiteit streef daarna om gegradueerdes op te lewer met hoëvlakkennis en vaardighede en wat opgelei is vir burgerskap en vir aktiewe deelname aan die samelewing. Om dit effektief te doen, poog dit om verhoudings met befondsingsagentskappe tuis en in die buiteland te kweek.
UniZulu is met die hulp van die Prins van Phindangene, Mangosuthu Buthelezi gestig en hy was kanselier van die instelling toe dit in 1960 as die University College of Zululand gestig is.
Buitelandse verbintenisse
Die universiteit het sy bestaande bande met 'n wye verskeidenheid tersiêre opvoedkundige instellings in die Verenigde State en in Europa uitgebrei deur vennootskappe met die Universiteit van Mississippi, Radford Universiteit, Florida Landbou en Meganiese Universiteit en Chicago State University te vestig.
Aspalathus crassisepala
Aspalathus crassisepala is 'n plant wat hoort tot die genus Aspalathus. Die spesie is endemies aan die Wes-Kaap en vorm deel van die fynbos. Dit kom van Gansbaai tot by Mosselbaai voor en het 'n voorkomsgebied van 12 888 km². Die plant het habitat afgestaan aan indringerplante, ontwikkeling en die pluk van dekgras.
Minecraft
Minecraft is 'n gewilde Sweedse sandput-oorlewingsvideospeletjie. Dit is in 2009 deur Mojang Studios geskep. Die spel is tans beskikbaar en opgedateer op Windows, Mac, Linux, iOS, Android, Xbox 360, Xbox One, Xbox Series X, PlayStation3, PlayStation4, PlayStation5, PlayStation Vita, Wii U, New Nintendo 3DS, Nintendo Switch en op sekere virtuele werklikheid headset-handelsmerke.
Geskiedenis
Minecraft is die eerste keer deur Markus "Notch" Persson en Jens "Jeb" Bergensten geskep in 2009. Destyds was die spel nog net in alfa-modus, maar in 2011 is dit amptelik vrygestel. In 2014 het Notch die spel vir $2.5 miljard aan Microsoft verkoop en die huidige leier van Mojang, die maatskappy wat Minecraft vervaardig, is Jeb.
Halichondria brunnea
Halichondria brunnea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1868 deur Schmidt.
Laniakea-superswerm
Die Laniakea-superswerm is die superswerm waarin die Melkweg, Sonnestelsel en Aarde hulle bevind. Dit is in September 2014 geïdentifiseer toe ’n groep sterrekundiges, onder andere R. Brent Tully van die Universiteit van Hawaii en Helene Courtois van die Universiteit van Lyon in Frankryk, ’n nuwe manier publiseer om superswerms te definieer volgens die relatiewe snelhede van sterrestelsels. Laniakea word ook die Plaaslike Superswerm genoem en die vorige Plaaslike Superswerm, Virgo, maak nou deel van die groter superswerm uit.
Eienskappe
Die Laniakea-superswerm bevat 100 000 sterrestelsels oor ’n gebied van 520 miljoen ligjare. Dit het die geraamde bindingsmassa van sowat 1017 sonmassas, of honderdduisend keer dié van die Melkweg. Dit bestaan uit drie onderdele, wat voorheen beskou is as drie aparte superswerms:
Superswerms is van die grootste strukture in die heelal en hul grense is moeilik om te bepaal, veral van binne af. Die span het radioteleskope gebruik om die bewegings van ’n groot groep plaaslike sterrestelsels uit te stippel. In ’n gegewe superswerm sal al dié bewegings na binne wees, in die rigting van die massamiddelpunt. In Laniakea se geval is dié swaartekrag-fokuspunt die Groot Aantrekker, en dit beïnvloed die beweging van onder meer die Plaaslike Groep van sterrestelsels waarin die Melkweg lê.
Laniakea is self besig om in die rigting van die Shapley-superswerm te beweeg, en die twee kan dus deel wees van ’n nog groter kompleks.
Ligging
Die superswerms wat Laniakea omring, is die Shapley-, Hercules-, Coma- en Perseus-Pisces-superswerm. Die grense van dié swerms en van Laniakea was nog nie presies bekend toe Laniakea geïdentifiseer is nie.
Naam
Die naam "Laniakea" beteken "onmeetbare hemel" in Hawais, van lani vir "hemel" en akea vir "ruim" of "onmeetbaar". Dit is ter ere van Polinesiese navigators wat kennis oor die hemel gebruik het om die Stille Oseaan te verken.
Dirk Stubbe
Dirk Jan Stubbe is 'n politikus wat sedert September 2020 as lid van die Nasionale Vergadering van Suid-Afrika vir die opposisie Demokratiese Alliansie dien, en voorheen van September 2010 tot Mei 2019. Voor sy ampstermyn in die Nasionale Vergadering was Stubbe lid van die Noord-Kaapse Provinsiale Wetgewer.
Noord-Kaapse provinsiale wetgewer
In Mei 2009 is Stubbe verkies tot die Noord-Kaapse Provinsiale Wetgewer as lid van die Demokratiese Alliansie. Hy was die party se koukusleier in die wetgewer. Hy het in September 2010 uit die wetgewer bedank.
Nasionale Vergadering
Op 10 September 2010 is Stubbe as lid van die Nasionale Vergadering ingesweer in die plek van Andrew Louw, wat herontplooi is na die provinsiale wetgewer. Athol Trollip, parlementêre leier van die DA, het hom aangestel as skaduminister vir staatsveiligheid. In Februarie 2012 het die nuutverkose parlementêre leier van die DA, Lindiwe Mazibuko, hom as adjunkskaduminister van Polisie benoem. Stubbe is in Mei 2014 tot 'n volle termyn as parlementslid verkies. In Junie 2014 keer hy terug na die pos van skaduminister van staatsveiligheid.
Aangesien Stubbe laag op die DA se nasionale lys vir die algemene verkiesing in 2019 geplaas was, het hy nie ná die verkiesing teruggekeer na die parlement nie. Mmusi Maimane het in Oktober 2019 uit die parlement bedank en die DA benoem hom as Maimane se opvolger in die setel. Hy is op 10 September 2020 ingesweer.
Op 5 Desember 2020 is Stubbe deur John Steenhuisen as adjunkskaduminister van staatsveiligheid aangestel. Hy is op dieselfde dag as die DA se provinsiale voorsitter vir finansies verkies.
Christine Delaroche
Christine Delaroche (gebore 24 Mei 1944) is 'n Franse aktrise. Sy is bekend vir haar rolle in die rolprente Un monde nouveau (1966) en The Defector (1966).
Gesigsgebreke
Gesigsgebreke kan ontstaan as gevolg van verskeie faktore, die hoofrolspeler is die ontvang en uitstraling van lig. Die oog is 'n besonder fyn orgaan wat ligeffekte kan registreer. Maar om gesigsgebreke te kan begryp is dit nodig om ŉ visuele voorstelling te verduidelik: ŉ Oog is gerig op ŉ bottel.
Die beelde is egter onderstebo. Senuwee-impulse wat deur die omgekeerde beeld op die retina gevorm word, word dadelik deur die gesigsenuwee na die brein vervoer, en daar word die beeld regop waargeneem omdat die mens van kleins af so daarop ingestel is. Die strale van die boonste en onderste deel van die bottel is eweredig. Wanneer ŉ klein voorwerp naby die oog waargeneem word, is die strale nie parallel nie. Om hierdie uiteenlopende strale in fokus te bring, moet die lens sterker word. In ŉ gesonde oog trek die lensspiere saam, die lens word dikker en die ligstrale word voldoende gebuig om ŉ volmaakte beeld op die retina te gooi. Hierdie proses staan bekend as akkommodasie.
Gebreke van straalbreking
In ŉ normale en gesonde oog word die feitlik ewewydige ligstrale wat die lens bereik van ŉ voorwerp wat minstens 6 m ver is, op die retina gefokus. Hierdie toestand word normale gesigvermoë of emmetropie genoem. Baie mense se oogbolle is langer of korter as die normale. Ander mense se lense is weer te swak.
Al hierdie afwykings veroorsaak dat die beeld nie presies op die retina val nie, maar daarvoor of daaragter. Al die strale bereik wel die retina, maar aangesien hulle nie daarop gefokus is nie, is die beeld onduidelik. Hierdie afwykings staan as gebreke van straalbreking bekend. Vier van die bekendste gebreke is:
Bysiendheid
In die geval van bysiendheid val die gefokusde beeld nie op die retina nie, maar daarvoor. Die algemeenste oorsaak hiervoor is ŉ te lang oogbol, waarin die retina te ver terug is om die beeld te ontvang. Bysiendheid kan ook veroorsaak word deur ŉ ongewoon gekromde horingvlies of ŉ lens wat die strale abnormaal breek.
Versiendheid
In hierdie geval word die beeld van voorwerpe wat ver is, agter die retina gevorm. Mense wat aan hierdie ooggebrek ly, moet hul oë akkommodeer om voorwerpe wat meer as 6 m ver is, op die retina in te stel. Sulke mense kan dikwels nie voorwerpe naby hulle waarneem nie; daarom word die kwaal versiendheid genoem.
Ouderdomsversiendheid
Ouderdomsversiendheid staan ook bekend as presbiopie. Dit is ŉ samestelling van twee Griekse woorde, presbus en ops, wat onderskeidelik “oud” en “gesig” beteken. Dit beskryf ŉ spesiale soort gesigsgebrek wat voorkom wanneer mens ouer word.
Dikwels begin dit op ongeveer vyf-en-veertigjarige ouderdom. Ouderdomsversiendheid word veroorsaak deur ŉ geleidelike verlies aan elastisiteit van die lens van die oog. Dit beteken dat wanneer die lensspiere saamtrek en die draagligamente of –spier verslap, die lens nie meer soveel as voorheen kan uitbol nie. Sodoende verloor die oog sy akkommodasievermoë.
Astigmatisme
Die woord kom van die Griekse woorde a en stigma, wat saam die betekenis van “sonder ŉ punt” het. Hierdie uitdrukking beskryf wat met die beeld van voorwerpe gebeur as die horingvlies- of lensoppervlak nie sferies is nie, maar twee heeltemal verskillende krommings, soos die vorm van ŉ suurlemoen, het. Dit veroorsaak dat die ligstrale wat die oog op ŉ horisontale vlak binnedring, meer gebuig word as die ligstrale wat die oog op ŉ vertikale vlak binnedring.
Die strale word gevolglik nie op een punt gefokus nie, maar in ŉ lyn. Veronderstel die astigmatiese lens is soos ŉ suurlemoen gevorm wat op sy punt staan. Horisontale strale word meer gebuig omdat hulle deur die sterker gekromde deel van die suurlemoen gaan. Die vertikale strale word minder gebuig, aangesien die deel waardeur hulle gaan, minder gekrom is en die fokuspunt gevolglik verder. Veronderstel dat die retina dan op ŉ horisontale vlak ongeveer 5 m weg moet wees.
G.K. Chesterton
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Engelse skrywer, teoloog, filosoof en Christelike apologeet
Gebore
29 Mei 1874
in Kensington, Londen, Engeland
Oorlede
14 Junie 1936
in Beaconsfield, Buckinghamshire Engeland
Literêre genres
MIsdaadroman, fantastiese en misterieuse literatuur, digkuns
Bekende werke
Orthodoxy (1908)
As skrywer het Chesterton veral bekendheid verwerf met sy romans rondom die fiktiewe Father Brown, 'n priester wat hom naas sy kerkamp ook as speurder bekwaam, en sy beredeneerde apologetiek. Selfs diegene, wat nie met hom saamstem nie, het die aantrekkingskrag van werke soos Orthodoxy en The Everlasting Man erken. As politieke denker het Chesterton krities gestaan teenoor sowel progressiwisme asook konserwatisme:
Die hele moderne wêreld is in Konserwatiewes en Progressiewes verdeel. Die Progressiewes is besig met foute maak. Die Konserwatiewes verhoed dat die foute reggestel word.
Chesterton het na homself gewoonlik as Ortodokse Christen verwys - 'n godsdienstige houding wat hy steeds meer met Katolisisme vereenselwig het. Uiteindelik het Chesterton, wat oorspronklik 'n lidmaat van die Angilkaanse Kerk was, die Rooms-Katolieke geloof aangeneem. George Bernard Shaw, Chesterton se "goedgesinde teenstander", het na Chesterton volgens die Amerikaanse nuustydskrif Time as "'n man van kolossale genius" verwys. Biograwe het Chesterton as die opvolger van Victoriaanse skrywers soos Matthew Arnold, Thomas Carlyle, John Henry Cardinal Newman en John Ruskin beskryf.
Torin Thatcher
Torin Thatcher (15 Januarie 1905 – 4 Maart 1981) was 'n Engelse akteur en skrywer. Hy was bekend vir sy rolle in die rolprente Great Expectations (1946), Helen of Troy (1956), Witness for the Prosecution (1957), en The 7th Voyage of Sinbad (1958).
Reza Shah Museum
Geskiedenis
Reza Pahlavi (16 Maart 1878 – 26 Julie 1944) was van 15 Desember 1925 tot 16 September 1941 die sjah van Persië. Omdat hy in die Tweede Wêreldoorlog sterk Nazigesind was, is hy deur die Britse en Russiese besettingsmagte van sy land gedwing om te abdikeer en is daarna verban. Vanaf 1942 tot sy dood het hy met sy vrou en ses van sy sewe seuns in ‘n huis in die Kaaps-Hollandse boustyl by Younglaan 41, Mountain View in Houghton gewoon.
Museum
In 1970 het die Suid-Afrikaanse regering, die firma Sasol en die ambassade van Iran saamgespan en Reza Pahlavi se huis as ‘n Persiese kuns- en kultuurmuseum ingeruim. Antieke en moderne Iranese kuns is te besigtig; soos Persiese matte, muurbehangsels, keramiek, fyn skilderwerk met naalde op borde en been en fyn inlegwerk (khatam) in been, ivoor en perlemoen. ‘n Biblioteek bestaande uit boeke oor alle aspekte rakende Iran is vir navorsers toeganklik. Enkele meubelstukke gebruik deur die sjah is nog in die huis te sien. In sekere kamers hang daar besondere kandelare.
Standbeeld
In 1976 het die sjah se dogter ‘n standbeeld in brons van haar pa voor die museum onthul. Die beeld het egter in 1979 spoorloos verdwyn.
Paula Stone
Paula Stone (20 Januarie 1912 – 23 Desember 1997) was 'n Amerikaanse aktrise. Sy was bekend vir haar rolle in die rolprente Hop-a-Long Cassidy (1935), Atlantic Flight (1937), The Girl Said No (1937), en Idiot's Delight (1939).
Diepseeduiker
In 1917 is die lynskip Laurentic naby Malin-punt in Noord-lerland getorpedeer. Daar was 'n fortuin aan goud en silwer aan boord, en alles sou verlore gegaan het as die mensdom nie geweet het hoe om in die see af te daal en daar te werk nie. Diepseeduikers soos die een op die tekening regs is na die toneel gebring en het meer as 40 m afgeduik om die stawe na die oppervlak te bring. Dit was 'n reusetaak wat ses jaar in beslag geneem het. In dié tyd het die duikers 3 168 stawe ter waarde van R9 917 416 geberg. Die totale waarde van die muntmetaal aan boord was R10 000 000, wat beteken dat meer as 99 persent van die goud en silwer herwin is. Dit was die waardevolste skat wat ooit deur duikers uit die see gehaal is.
In 1940 het die Niagara naby Nieu-Seeland op 'n myn geloop. Staafgoud ter waarde van R5 000 000 het saam met die skip na die bodem gesink. Die wrak het veel dieper as die Laurentic gelê, die water was byna 140 m diep. Op daardie diepte is dit feitlik pikdonker, en die waterdruk is enorm. Paddamanne het al met groot moeite daarin geslaag om tot hierdie diepte af te daal, en 'n kort rukkie daar te vertoef, maar geen diepseeduiker kan op so 'n diepte werk nie.
Hier is 'n ander middel dus gebruik: die duikkamer. 'n Duikkamer is 'n staaltenk met kykpoorte waarin 'n man tot groot dieptes aan kabels neergelaat kan word. In 1972 het 'n duikkamer 5 029 meter diep in die see noord van Hawaii afgedaal om elektroniese toerusting vir die Amerikaanse Vloot te berg - 'n rekorddiepte vir berging m.b.v. 'n duikkamer.
Dit is maar drie van die vele dramatiese voorbeelde van wat duikers met die regte uitrusting kan doen. Duikers is egter ook onontbeerlik vir die baie minder dramatiese take in die moderne wêreld.
Vir feitlik elke soort onderwaterbouwerk word van duikers gebruik gemaak. Hulle help met die bou van hawemure, golfbrekers, damme, met die lê en herstel van kabels, en die inspeksie van skeepsrompe.
Ida Moore
Ida Moore (1 Maart 1882 – 26 September 1964) was 'n Amerikaanse aktrise. Sy was bekend vir haar rolle in die rolprente The Egg and I (1947), Johnny Belinda (1948), en Desk Set (1957), en in die televisiereeks The George Burns and Gracie Allen Show (1950).
Diepseeduiker
Tydens 'n oorlog verwyder hulle ondersese versperrings soos skeepswrakke wat die ingang na hawens versper. Hierdie duikers dra swaar duikpakke met helms. 'n Nuwe soort drukmyn wat ontplof wanneer 'n bewegende skip se drukgolf oor hom gaan, word deur vryduikers opgespoor. Hulle word ook “paddamanne" genoem, en dra hul eie lug of suurstof in silinders met hulle saam. Hulle is dus nie met 'n lugpyp aan die oppervlakte verbind nie en kan vryelik rondswem.
Die geskiedenis van duik
Die eerste verwysing na duikers kom in die Ilias van Homerus voor, waar na oesterduikers verwys word. In 'n manuskrip uit die vierde eeu is daar 'n afbeelding van 'n duiker. Hy dra 'n harde helm wat met 'n lugpyp verbind is.
Hierdie was maar die eerste van 'n groot getal eksperimentele duikpakke wat Siebe ontwerp het om 'n veilige metode te probeer vind vir die mens om onderwater te duik.
Duikpakke vir diepseeduik
Om met 'n helmtoestel te kan duik, moet 'n duiker o.m. die volgende toebehore hê:
Vandag se duikers gebruik baie min toerusting, veral as hulle nie te diep duik nie. Hulle dra 'n pak wat styf om die liggaam pas om die koue uit te hou, en drukflesse met lug of suurstof. Die vryduiker kan vinnig en rats rondswem met die swemvinne aan sy voete. Hy het geen kontak met die oppervlak nie. Hy dra gewoonlik 'n horlosie om hom in te lig hoe lank hy onder is, asook 'n dieptemeter.
Waterdruk
Hoe dieper die duiker duik, hoe groter word die druk wat die water op hom uitoefen. Die lug wat na hom afgepomp word, moet dieselfde druk hê as die water om hom, anders word sy borskas inmekaar gepers. Op 'n diepte van 60 m is 'n lugdruk van sowat 620 kPa (kilopascal) nodig om die waterdruk te neutraliseer. Op groot dieptes gebruik duikers strak metaal­pakke waarvan net die arms en bene effens kan beweeg. Hulle word aan staalkabels neergelaat en opgetrek.
Die grootste dieptes word in 'n spesiale soort duikboot bereik, die sg. batiskaaf. In 1960 het Jacques Piccard (seun van die batiskaaf se uitvinder, prof. Auguste Piccard) en lt. D. Walsh van die Amerikaanse Vloot in die Mariane-trog in die Stille Oseaan, die diepste plek in die see, tot die ongelooflike diepte van 10 917 m afgedaal. Op hierdie plek sou die spits van die wêreld se hoogste berg, Everest, ongeveer 2 000 m onder die water lê. Die druk op die batiskaaf was sowat 103 500 kPa. Niemand kon nog die rekord verbeter nie.
Opduik
Onder druk absorbeer die duiker se bloed baie stikstof. Indien die druk afneem, word die stikstof vrygelaat soos hy asemhaal. Styg hy te vinnig op, vorm die stikstof borrels in sy bloed. Hierdie sg. borrelsiekte (soms genoem caissonsiekte) is geweldig pynlik en kan die dood veroorsaak. Dit kan voorkom word deur stadig op te styg en druk­trappe te handhaaf, dit wil sê die duiker styg net 'n sekere ent op en vertoef dan 'n rukkie op een plek sodat die opgeloste stikstof uitgeskei kan word.
Jamie Gillis
Jamie Gillis (20 April 1943 – 19 Februarie 2010) was 'n Amerikaanse akteur, assistentregisseur, en regisseur. Hy was bekend vir sy rolle in die rolprente The Opening of Misty Beethoven (1976), A Coming of Angels (1977), The Ecstasy Girls (1979), en Roommates (1982).
Halichondria cartilaginea
Halichondria cartilaginea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1794 deur Esper.
Edwin Lutyens
Sir Edwin Landseer Lutyens ([ˈlʌtjənz]; * 29 Maart 1869, † 1 Januarie 1944) was 'n Britse argitek en meubelontwerper wat bekendheid verwerf het met die verbeeldingryke manier waarop hy tradisionele argitektoniese style by die behoeftes van sy tyd aangepas het. Sy ontwerpe sluit baie Engelse herehuise (country houses) in wat in samewerking met die landskapsargitek en tuinontwerper Gertrude Jekyll (1843-1932) ontstaan het.
Arnold Theiler
Sir Arnold Theiler (26 Maart 1867 - 24 Julie 1936) was 'n Suid-Afrikaanse bakterioloog en stigter van die Onderstepoort Veeartsenykundige Laboratorium en die vader van Max Theiler. Hy is in Switserland gebore en kom in 1891 in Suid-Afrika aan as raadgewende veearts vir die Johannesburgse Sanitêre Raad. Hy was in 1893 veearts vir die Zuid-Afrikaanse Republiek en tydens die runderpesepidemie het hy saam met dr. Robert Koch gewerk. Die eerste Veeartsenykundige Laboratorium is eers op Daspoort opgerig en toe later by Onderstepoort. In 1902 word hy heraangestel as Veeartsenykundige Bakterioloog. Hy het navorsing gedoen op onder andere gallamsiekte. Hy is in 1910 aangestel as direkteur van Veeartsenykundige Navorsing en in 1920 as Direkteur van Veeartsenykundige Onderwys en ook as professor in Veeartsenykundige aan die Tranvaalse Universiteitskollege - later die Universiteit van Pretoria. In 1907 is hy tot ridder geslaan. Hy het baie oorsese eerbewyse ontvang.
Nathalie Delon
Nathalie Delon (gebore 1 Augustus 1941 – 21 Januarie 2021) was 'n Franse aktrise en regisseuse. Sy is bekend vir haar rolle in die rolprente Le Samouraï (1967), Le moine (1972), They Call It an Accident (1982), en Frantic (1988).
Delon sterf op 79, op 21 Januarie 2021 in Parys, as 'n gevolg van kanker.
Gemoedsteuring
Oorsprong
Verskeie skrywers het al voorgestel dat gemoedsteurings ’n evolusionêre aanpassing van die mens is. ’n Depressiewe gemoed kan ’n individu se vermoë verhoog om situasies te hanteer waar ’n poging om ’n belangrike doel na te streef, kan lei tot gevaar, verlies of ’n vermorsing van tyd. In sulke situasies kan ’n lae motivering die voordeel inhou dat sekere aksies vermy word. Dit kan verduidelik hoekom dié steurings so algemeen is en dikwels voorkom tydens ’n persoon se produktiefste jare. Dié eienskappe sou moeilik verstaan kon word as depressie ’n disfunksie was.
’n Depressiewe gemoed is ’n voorspelbare reaksie op sekere soorte gebeure in die lewe, soos die verlies aan status, egskeiding of die dood van ’n kind of lewensmaat. Veral vroeër in die mens se ontwikkeling het sulke gebeure gelei tot ’n verlies aan voortplantingsvermoëns of -potensiaal. ’n Depressiewe gemoed kan beskou word as ’n aangepaste reaksie deurdat die persoon afgesien het van die vroeëre (en wat voortplanting betref, onsuksesvolle) gedrag.
’n Depressiewe gemoed is ook algemeen tydens siektes soos griep. Daar word geglo dit is ’n meganisme wat deur evolusie ontstaan het om die persoon te help herstel deur sy fisieke aktiwiteite te beperk. Die voorkoms van depressie in die winter kan ’n aanpassing wees om die mens se aktiwiteite te beperk in die tyd dat kos skaars was. Die mens het daardie instink behou, al is kos nie meer noodwendig skaars in die winter nie.
Behandeling
Verskeie soorte behandeling bestaan vir gemoedsteurings, soos terapie en medikasie. Bewussynsgedragsterapie is ook al beproef. Medisynes vir kliniese depressie sluit in antidepressante, terwyl bipolêre steurings behandel word met antipsigotiese middels, gemoedstabiliseerders en litium.
Ernest Thesiger
Ernest Thesiger (15 Januarie 1879 – 14 Januarie 1961) was 'n Engelse akteur. Hy was bekend vir sy rolle in die rolprente The Old Dark House (1932), Bride of Frankenstein (1935), A Christmas Carol (1951), en The Robe (1953).
John Steenhuisen
John Henry Steenhuisen (gebore 25 Maart 1976) is 'n Suid-Afrikaanse politikus wat sedert 2020 as die leier van die Demokratiese Alliansie (DA) dien. Hy was tussen November 2019 en November 2020 die tussentydse leier. Hy het die leier van die opposisie in die Nasionale Vergadering in Oktober 2019 geword. Hy het voorheen as die hoofsweep onder die leierskap van Mmusi Maimane gedien. Steenhuisen het 'n lid van die parlement in Julie 2011 geword. Voor dit was hy betrokke in die politiek van KwaZulu-Natal waar hy as die provinsiale leier van die DA en lid van KwaZulu-Natalse Provinsiale Wetgewer gedien het. Hy was ook 'n stadsraadslid in die eThekwini Metropolitaanse Munisipaliteit. Hy is op 2 April 2023 vir nog 'n termyn as partyleier herkies..
Vroeë lewe en opvoeding
Steenhuisen is op 25 Maart 1976 in Durban gebore. Hy het in 1993 aan die Northwood Boys High School, 'n Engels-medium sekondêre skool in Durban, gematrikuleer. Hy het nie by 'n tersiêre instelling studeer nie.
Politieke loopbaan
Steenhuisen het by die Demokratiese Party aangesluit, die voorganger van die DA, as 'n aktivis voor hy lid van 'n tak geword het.
Op die ouderdom van 22 in 1999 is hy as 'n lid van die destydse stadsraad van Durban verkies en het gevolglik een van die jongste raadslede geword. Hy het in 2006 die leier van die DA-koukus geword. Hy het in die uitvoerende raad van die stadsraad gedien.
Willies Mchunu
Willies Mchunu (gebore 11 Mei 1948) was die 7de premier van die KwaZulu-Natal provinsie in Suid-Afrika. Hy was voorheen die lid van die Uitvoerende Raad (LUR) vir die departement van vervoer, gemeenskapsveiligheid en skakeling in die provinsie. Hy is 'n lid van die African National Congress en die voormalige voorsitter van die Suid-Afrikaanse Kommunistiese Party (SAKP) in KwaZulu-Natal en 'n lid van die Sentrale Komitee van die SAKP. Hy word as 'n noue bondgenoot van voormalige Suid-Afrikaanse president Jacob Zuma beskou.
John Steenhuisen
Politieke loopbaan
Steenhuisen het in Mei 2009 'n lid van die KwaZulu-Natalse Provinsiale Wetgewer geword en is ook as die party se koukusleier aangestel. In Oktober 2009 word hy tot provinsiale leier van die DA verkies. Hy het die posisie van provinsiale leier tot Oktober 2010 gehou toe hy bedank het, te midde die onthulling van ontrou in sy huwelik. Hy het as 'n lid van die wetgewer gedien totdat hy in Julie 2011 na die Nasionale Vergadering geskuif het. Hy het posisies met DA-LP Mark Steele geruil.
Willies Mchunu
Geweld by die Kennedyweg informele nedersetting in 2009
Willies Mchunu se reaksie op die gewelddadige aanvalle op Abahlali baseMjondolo by die Kennedyweg- informele nedersetting was en bly omstrede. Ten tyde van die aanval het hy beweer dat die aanvalle deur 'n "kriminele forum" was wat verband hou met Abahlali baseMjondolo-president S'bu Zikode. Abahlali baseMjondolo en baie burgerlike organisasies het die aanval op Abahlali baseMjondolo- en Kennedyweg-inwoners polities gemotiveerd genoem en blameer Mchunu dat hy die aanvalle deur 'n gewapende groep geaffilieer met die ANC goedgekeur het. Mchunu se reaksie op die aanvalle is ook deur biskop Rubin Phillip en aartsbiskop Thabo Makgoba gekritiseer. Mchunu het oproepe vir 'n onafhanklike ondersoek na die aanvalle geweier. Amnestie Internasionaal het 'n brief van kommer aan Willies Mchunu gestuur, maar daar was geen reaksie van sy kantoor nie.
John Steenhuisen
Politieke loopbaan
In die parlement het hy as 'n lid van die Gesamentlike Staande Komitee vir die Finansiële Bestuur gedien. Hy is tans 'n lid van die Reëlskomitee. Hy het ook as die DA se skaduminister van samewerkende regering en tradisionele sake gedien.
Willies Mchunu
Sterftes tydens die 'Fiksheidstoets' van die Verkeersdepartement in 2012
In 2012 is ses aansoekers vir poste as verkeersbeamptes tydens 'n fiksheidstoets dood weens uitputting, en nog een het selfmoord gepleeg waarna daar oproepe was vir Mchunu se bedanking.
John Steenhuisen
Politieke loopbaan
In Mei 2014 is hy as die hoofsweep van die amptelike opposisie aangestel. Hy het die amp tot Oktober 2019 gehou toe Mmusi Maimane uit die DA en die parlement bedank het. Hy het sy kandidaatuur as leier van die opposisie aangekondig en hy is op 27 Oktober 2019 onbestrede verkies. Steenhuisen verklaar hierna sy kandidaatuur vir die pos van tussentydse leier van die DA. Hy wen toe die verkiesing vir die pos op 17 November 2019 deurdat hy Makashule Gana verslaan het.
Op 1 November 2020 is Steenhuisen as die nuwe federale leier van die Demokratiese Alliansie afgekondig. Hy het vir KwaZulu-Natalse LPW Mbali Ntuli geklop nadat hy omtrent 80% van die afgevaardigdes se steun ontvang het.
Persoonlike lewe
Hy was tien jaar lank met Julie Steenhuisen getroud voordat hy hul egskeiding in Oktober 2010 aangekondig het, te midde van openbare onthullings van sy voortslepende verhouding met Terry Kass Beaumont, die DA se provinsiale woordvoerder en vrou van Michael Beaumont, die DA se provinsiale direkteur.
Steenhuisen het twee dogters uit sy huwelik met Julie. Hy is later met Terry getroud en hulle het saam 'n dogter.
Saccharomyces cerevisiae
Saccharomyces cerevisiae is 'n gissoort wat baie gebruik word vir die vervaardiging van brood, bier ensomeer.
Dit word wêreldwyd as die belangrikste kommersiële mikro-organisme beskou. Dié gis word algemeen as veilig beskou.
Leweskringloop
S. cerevisiae kan as haploïed sowel as diploied bestaan. Die diploïede selle kan herhaaldelik vegetatieve groei en mitose ondergaan. Die signale wat die ongeslagtelike voortplanting uitlok, word deur die voeding bepaal. Die haploïede selle kom as twee tipe selle voor, wat a en α genoem word. Hulle produseer 'n ander feromoon (die a- en α-faktore) en het 'n reseptor vir die feromoon van die ander tipe sel. Indien 'n a-sel en 'n α-sel saamkom, vorm hulle uitstulpings na mekaar en vorm saam 'n vorm wat sjmoe genoem word. Uiteindelik versmelt hulle en vorm 'n diploïede sel. Indien die nutriente skaars word vorm haploïede sowel as diploïede selle 'n stasionêre vorm. Indien diploïede selle uitgehonger word vir stikstof en net oor 'n arm koolstofbron, soos asetaat, beskik, vorm hulle vier haploïede spore wat nog beter gehard is as die stasionêrefase-selle.
Gebruike van suurdeeg
Suurdeeg word hoofsaaklik in die bakkery- en brouerybedryf gebruik. Die spesie Saccharomyces cerevisiae is vir albei hierdie doeleindes geskik.
By die bierbrouprosses word suiker vir die brouersgis van garsmout verkry. Die moutsuiker bestaan uit twee glukose molekules wat aanmekaar gekoppel is, en dit is 'n uitstekende bron van voedsel vir die gis. Namate die gis groei, word die suiker verander in koolstofdioksied, wat ontsnap, en alkohol, wat in die bier agterbly. Die gisting duur voort totdat die brouersgis al die suiker opgebruik het.
Jared Gilman
Jared Gilman (gebore 28 Desember 1998) is 'n Amerikaanse akteur. Hy is bekend vir sy rolle in die rolprente Moonrise Kingdom (2012), Two-Bit Waltz (2014), No Letting Go (2015), en Paterson (2016).
Johan Botha (krieketspeler)
Johan Botha (gebore 2 Mei 1982) is 'n Suid-Afrikaans-Australiese oud-krieketspeler, krieketafrigter en langafstand-hardloper, wat tussen 2005 en 2012 vir die Suid-Afrikaanse nasionale krieketspan (Proteas) gespeel het. Hy het in 2012 na Australië verhuis om in daardie land se plaaslike ligas te speel, en het in 2016 'n Australiese burger geword. In Januarie 2019 het hy uit alle vorme van die spel getree. In Desember 2020 het hy egter 'n terugkeer gemaak as 'n plaasvervanger vir die Hobart Hurricanes in die 2020–21 Big Bash League.
Toetsdebuut en gooi-beskuldigings
Botha het sy toetsbuiging teen Australië op die Sydney-krieketveld in Januarie 2006 tydens die 2005–06-toer gemaak en het die kolwer Mike Hussey as sy eerste toetspaaltjie ingeoes. Hy is egter verkla dat hy die bal tydens die wedstryd gegooi het. Hy is toegelaat om verskeie wedstryde tydens die 2005–06 VB-reeks te speel, maar sy boulwerk is in Februarie verbied na 'n ontleding deur die boulkenner Bruce Elliott. Hy het gehoop om terug te keer na boulwerk ná 'n ondersoek deur die Internasionale Krieketraad in Augustus 2006, maar daar is gevind dat hy steeds sy arm meer as die aanvaarbare 15 grade reguit maak.
Kapteinskap van die Protea T20I en Eendagspan
Op 20 Augustus 2010 het Graeme Smith aangekondig dat hy die kapteinskap in T20I gaan prysgee, maar aanhou speel in die formaat. Krieket Suid-Afrika het daarna die kapteinskap aan sy adjunk Botha oorgedra. Botha het ook die Eendag Internasionale kapteinskap oorgeneem ná die Krieketwêreldbeker 2011 toe Smith sy eendagkapteinskap prysgegee het. Die deurslaggewende faktor was dat Botha Suid-Afrika vroeër in 2010 tot 'n reeksoorwinning teen Australië gelei het toe Smith met 'n besering afwesig was.
Afrigterloopbaan
Botha was die veldwerkafrigter vir die Islamabad United en Karachi Kings in onderskeidelik die 2017- en 2020- seisoene van die Pakistanse Superliga. Hy was die assistent-afrigter en die hoofafrigter van Multan Sultans in onderskeidelik 2018 en 2019 seisoene. In 2020 is hy aangestel as die hoofafrigter van Islamabad United vir die 2021-reeks van die PSL. Hy is sedert 2018 die hoofafrigter vir die Guyana Amazon Warriors in die Karibiese Premierliga.
Halichondria cebimarensis
Halichondria cebimarensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Henk Badings
Henk Badings (hĕngk bä'dĭngz) (17 Januarie 1907 – 26 Junie 1987) was 'n Nederlandse komponis.
Jack Liebeck
Jack Liebeck (gebore 1980) is 'n Britse violis. In 2010 wen hy 'n Classical Brit-toekenning in die kategorie vir jong Britse klassieke kunstenaars. Liebeck was 'n solis op die klankbaan van die 2011-rolprent Jane Eyre wat deur Cary Joji Fukunaga geregisseer is, asook op die Oscar-, Golden Globe-, en BAFTA-genomineerde klankbaan van Anna Karenina (2012). Beide klankbane is deur Dario Marianelli gekomponeer. Hy neem uitsluitlik vir Hyperion Records op.
Ruth Stonehouse
Ruth Stonehouse (28 September 1892 – 12 Mei 1941) was 'n Amerikaanse aktrise, regisseuse, en skryfster. Sy was bekend vir haar rolle in die rolprente The Land of Jazz (1920), Cinderella's Twin (1920), en The Scarlet West (1925).
Groot-Drakensteinberge
Die Goot-Drakensteinberge in die Boland is wes van die Franschhoekberge en oos van die Banghoek. Franschhoekvallei skei hulle van die Klein-Drakensteinberge en die Franschhoekberge. Banghoekkloof skei die Groot-Drakensteinberge van die Jonkershoekberge. Helshoogtepas gaan oor die nek tussen die Groot-Drakensteinberge en Simonsberg aan die noordwestekant. Die Bergrivierdam lê tussen hierdie berge en die Franschhoekberge.
Die hoogste pieke in die reeks is die Drakensteinpiek (1490 m), Afrikaskop (1152 m), Spitskop (1284 m) en die Hutchinsonpeik (1324 m). Laasgenoemde piek dra die naam van George Hutchinson, ‘n onderwyser op Simondium.
Veronica van Dyk
Veronica van Dyk (gebore 1 Januarie 1968) is sedert Mei 2014 'n lid van die Nasionale Vergadering van Suid-Afrika. Sy is die Demokratiese Alliansie se adjunkskaduminister vir sport, kuns en kultuur. Voorheen het Van Dyk van 2011 tot 2014 as raadslid van die Nama Khoi Plaaslike Munisipaliteit gedien.
Vla
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Vla Custard
Sambreelterm vir versoete mengsels van melk of room en eiergeel
Oorsprong
Variante
Crème anglaise
Crème pâtissière
Vla (Nederlandse suiwelproduk)
Die sambreelterm vla verwys na 'n verskeidenheid versoete mengsels van melk of room en eiergeel wat verhit word en waarvan die tekstuur – afhangende van hoeveel eiers of ander verdikkers gebruik word – van 'n dunnerige sous (crème anglaise) tot 'n dikkerige mengsel kan varieer.
Dikwels word vanielje-gegeurde vla as 'n nagereg of sous vir nageregte bedien. Onversoete vla dien ook as basis vir quiches en ander pikante geregte.
In die Verenigde Koninkryk word custard as massaproduk verbind met Alfred Bird, 'n skeikundige uit die Midlands wat in 1837 begin het om mieliestysel in plaas van eiers as verdikker vir custard te gebruik nadat sy vrou 'n allergie teen eiers ontwikkel het. Bird's Custard is later as custardpoeier in winkels verkoop.
Mineirão
Mineirão (Portugees: [minejˈɾɐ̃w]), amptelik Estádio Governador Magalhães Pinto, letterlik "Goewerneur Magalhães Pinto-stadion") is 'n sokkerstadion in Belo Horizonte, Brasilië. Dit was een van die gasheerstadions vir die FIFA Sokker-Konfederasiebeker in 2013, FIFA Sokker-Wêreldbekertoernooi in 2014, Olimpiese Somerspele 2016 en Copa América 2019. Die stadion het 'n kapasiteit van 64 000 en is die grootste stadion in die deelstaat Minas Gerais.
Hermann Jeppe
Hermann Otto Carl Friedrich Jeppe (Rostock, Mecklenburg-Schwerin, Duitsland, 22 April 1819 – plaas Brakboschspruit, distrik Prieska, 25 Februarie 1892) was ’n geneesheer en Transvaalse staatsamptenaar.
Herkoms
duimnael|regs|300px|'n Groep Vrymesselaars van Pretoria, 1864. Voor: R. Cottle Green, T. Hodgson, M. de Vries, John Rob. Lys en G.B.A.D. Arnoldi. Agter: Hermann Jeppe, Jan C. Preller, Otto Weeber en [[Fred Jeppe. In hulle dae was almal bekende Pretoriane.]]
Jeppe was die oudste seun van Carl Friedrich Wilhelm Jeppe, ’n staatsamptenaar en ekonomiese raadgewer van die groothertog van Mecklenburg-Schwerin, en Magdalena Anna Carolina Westphal. Sy sibbes was Julius Godlieb Ernst Christian, Johanna Maria Luise Mathilda, Augusta Christine Julianne Wilhelmine von Levetzow, Clara Lisette Wilhelmine Henriette, Franziska Dietrich en Friedrich Heinrich. Jeppe was van voorneme om 'n mediese praktisyn te word, maar weens sy swak oë kon hy nie in Duitsland kwalifiseer nie. Gevolglik het hy na die Kaapkolonie geëmigreer en was die eerste Jeppe wat in Suid-Afrika aangekom het. Sy jonger broer, Friedrich Heinrich Jeppe, en sy suster, Francisca, wat met 'n Duitse offisier, kapt. Dietrich, getroud was, het in 1861 na Suid-Afrika gekom; en 'n derde broer, Julius Jeppe (1821–1893), die vader van sir Julius Jeppe, het in 1870 gevolg.
Verbly aan die Kaap
In Kaapstad het Jeppe werk in die aptekersaak van Otto H.L. Landsberg gekry, waar hy baie volksgeneeskundige kennis opgedoen het. Hy het verlief geraak op sy ryk werkgewer se dogter, Maria Jacoba Carolina (Mimi) Landsberg. Omdat haar ouers teen die verhouding gekant was, het die paartjie weggeloop. Dit het gebeur tydens 'n ontvangs aan die goewerneurswoning, waar sy verloofde as gas teenwoordig was en Jeppe hom as 'n Maleise kelner aangetrek het om toegang tot die onthaal te verkry.
Loopbaan in Transvaal
Gedurende die 1850's het hulle na Transvaal verhuis en in 1858 het Jeppe sy dienste aan die Rustenburgse gemeenskap as 'n praktiserende geneesheer geadverteer. Hul verblyf op Rustenburg kon nie baie lank geduur het nie, want tussen 1859 en 1861 het Jeppe verskeie amptelike poste beklee wat sy verblyf op Potchefstroom noodsaaklik gemaak het. Ná sy aanstelling as die plaaslike posmeester in Augustus 1859, het die onderskeiding Jeppe te beurt geval om die eerste posmeester-generaal van die ZAR te word. Onder sy leiding is die posdiens in Transvaal aansienlik verbeter.
In September 1859 het hy 'n tydelike aanstelling as staatsprokureur gekry en in Mei 1861 is hy as waarnemende staatsprokureur aangestel. In 1859 was hy ruk lank redakteur van die Transvaalse Gouvernements Courant. Einde1861 het Jeppe as posmeester-generaal bedank en na Rustenburg teruggekeer.
Politikus en weesheer
In Julie 1866 is Jeppe verkies om Rustenburg in die Transvaalse Volksraad te verteenwoordig. Hy is in Desember 1868 aangestel as weesheer vir die distrik Pretoria en hierna is hy in 1869 aangestel as die ZAR se eerste weesheer. Daar is bewyse dat hy op Rustenburg in die medisyne gepraktiseer het nadat hy vergunning daartoe verkry het, want in Maart 1871 is hy in die openbaar bedank vir sy suksesvolle behandeling van 'n pasiënt.
Hy het Transvaal as 'n verarmde man verlaat en in 1881 in armoedige omstandighede met sy gesin geleef op 'n plaas naby Gong-Gong, die spoeldelwerye aan die Vaalrivier omtrent 24 myl van Barkly-Wes af.
Gesinslewe
Ná die dood van sy eerste vrou (by wie hy minstens sewe kinders gehad het) het hy met Rose Ellen Robinson getrou en het hulle drie kinders gehad. Sy kinders was: Maria Jacoba Carolina Weeber, Julius Otto, Heinrich Otto Ludwig, Carl Friedrich Wilhelm ii, Herman Oscar Mauritz, Julia Elizabeth Jacobs, Mathilda H. Theresa Jacobs, Mathilde Henriete Sophia Theresa, Rosa Ellen Hermina, Catherine Anna, Ellen Ottilie, en Elfrieda Rosa Francis van Wyk.
Danièle Delorme
Danièle Delorme (9 Oktober 1926 – 17 Oktober 2015) was 'n Franse aktrise en vervaardiger. Sy was bekend vir haar rolle in die rolprente Impasse des deux anges (1948), Gigi (1949), Minne (1950), en Royal Affairs in Versailles (1954).
Dorothy Morrison (aktrise)
Dorothy Morrison (3 Januarie 1919 – 18 Oktober 2017) was 'n Amerikaanse aktrise. Sy was bekend vir haar rol in die rolprent Hearts in Dixie (1929).
Jameson Thomas
Jameson Thomas (24 Maart 1888 – 10 Januarie 1939) was 'n Engelse akteur. Hy was bekend vir sy rolle in die rolprente The Farmer's Wife (1928), Piccadilly (1929), It Happened One Night (1934), en The Moonstone (1934).
Aai Aai die Witborskraai
Aai Aai die Witborskraai is 'n tradisionele Afrikaanse liedjie.
Lirieke
Aai, aai, die Witborskraai! Hiervandaan na Mosselbaai Hoog gevlieg en laag geswaai By die groot see omgedraai
Raai, raai, Janpiet Kepaai Het sy rietgeweer gelaai Tier gaan skiet by Mosselbaai Nooit nie weer daar omgedraai
Fooi, fooi, Stefaans du Toit Het gaan kuier by 'n nooi Met sy rietperd in die baai Daadlik weer daar omgedraai
Jared S. Gilmore
Jared S. Gilmore (gebore 30 Mei 2000) is 'n Amerikaanse akteur. Hy is bekend vir sy rolle in die rolprent The Back-up Plan (2010) en in die televisiereekse Mad Men (2007), Wilfred (2011), en Once Upon a Time (2011).
Halichondria coerulea
Halichondria coerulea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Edith Storey
Edith Storey (18 Maart 1892 – 9 Oktober 1967) was 'n Amerikaanse aktrise. Sy was bekend vir haar rolle in die rolprente The Christian (1914), A Florida Enchantment (1914), en An Enemy to the King (1916).
Halichondria colossea
Halichondria colossea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Marine Delterme
Marine Delterme (gebore 12 Maart 1970) is 'n Franse aktrise. Sy is bekend vir haar rolle in die rolprent Vatel (2000) en in die televisiereekse The Hitchhiker (1983) en Le juge est une femme (1993).
Jack Gilpin
Jack Gilpin (gebore 31 Mei 1951) is 'n Amerikaanse akteur. Hy is bekend vir sy rolle in die rolprente Hiding Out (1987), 21 (2008), Adventureland (2009), en Trouble with the Curve (2012).
Halichondria contorta
Halichondria contorta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1961 deur Sarà.
Gladiolus gallaecicus
Gladiolus gallaecicus is 'n meerjarige plant en geofiet wat tot die genus Gladiolus behoort. Die plant is endemies aan Frankryk.
Cookie Mueller
Cookie Mueller (2 Maart 1949 – 10 November 1989) was 'n Amerikaanse aktrise. Sy was bekend vir haar rolle in die rolprente Multiple Maniacs (1970), Pink Flamingos (1972), Female Trouble (1974), en Desperate Living (1977).
Disa scutellifera
Disa scutellifera is 'n meerjarige plant en geofiet wat tot die genus Disa behoort. Die plant is endemies aan Ethiopië, Kenia, Soedan en Uganda.
June Storey
June Storey (20 April 1918 – 18 Desember 1991) was 'n Amerikaanse aktrise. Sy was bekend vir haar rolle in die rolprente Home on the Prairie (1939), Ride, Tenderfoot, Ride (1940), Song of the Prairie (1945), en The Strange Woman (1946).
Jeanne Delvair
Jeanne Delvair (10 Desember 1877 – 13 Januarie 1949) was 'n Franse aktrise. Sy was bekend vir haar rolle in die rolprente Mysteries of Paris (1912), Marie Tudor (1917), en Blessée au coeur (1917).
Disa scullyi
Disa scullyi is 'n meerjarige plant en geofiet wat tot die genus Disa behoort. Die plant is endemies aan KwaZulu-Natal en die Oos-Kaap waar dit voorkom vanaf die KwaZulu-Natal Middeland rondom Estcourt, suidwaarts deur KwaZulu-Natal en die voorheuwels van die Oos-Kaapse Drakensberge tot by die Amatholeberge naby Hogsback. Die spesie se getalle het tussen 60 en 70% afgeneem die afgelope 30 jaar as gevolg van die drooglegging van moerasagtige gebiede waar die plant groei. In sommige plekke is oorbeweiding en vertrapping deur vee ook 'n oorsaak vir die afname van die spesie. Op ander plekke is indringerplante ook 'n probleem. Daar word beraam dat die totale populasie slegs 1500 plante groot is.
Disa similis
Disa similis is 'n meerjarige plant en geofiet wat tot die genus Disa behoort. Die plant is endemies aan Angola, KwaZulu-Natal, Oos-Kaap, en Zambië.
Heinrich Volmink
Heinrich Cyril Volmink was 'n lid van die Nasionale Vergadering van Suid-Afrika vir die DA.
Halichondria convolvens
Halichondria convolvens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1960 deur Sarà.
Peter Lavelle
Biografie
Lavelle het 'n BA-graad in Internasionale Ekonomiese Betrekkinge, 'n meestersgraad in Europese Geskiedenis, en 'n doktorsgraad in Europese Ekonomiese Geskiedenis aan die Universiteit van Kalifornië, Davis, verwerf. Hy was 'n Fulbright navorsingsgenoot aan die Instituut van Politiese Studies van die Poolse Akademie van Wetenskappe in Warskou, Pole. Hy woon reeds vir meer as 30 jaar in Oos-Europa en Rusland. Hy was werksaam as 'n lektor aan die Universiteit van Warskou, as 'n marknavorser vir Colgate-Palmolive, en as 'n beleggingsanalis vir makelaarsfirmas, insluitende die Russiese Alfa Bank.
Hy was 'n vryskutjoernalis vir United Press International se Moskouse buro en het bydrae gemaak tot Radio Free Europe/Radio Liberty. Lavelle was ook die outeur van Untimely Thoughts, 'n elektroniese nuusbrief.
Arena Pantanal
Arena Pantanal is 'n sokkertstadion in Cuiabá, Brasilië. Dit was een van die gasheerstadions vir die FIFA Sokker-Wêreldbekertoernooi in 2014. Die stadion het 'n kapasiteit van 42 968.
Sydney Maree
Sydney Maree (gebore 9 September 1956) is 'n voormalige middelafstandatleet wat in die 1980's op internasionale vlak deelgeneem het. Hy is gebore in Cullinan, Suid-Afrika, maar het later 'n Amerikaanse burger geword en aan verskeie kompetisies vir die Verenigde State deelgeneem.
Lewe
Sydney Maree se sportvordering het spoedig tot politieke verstrengelinge gelei, aangesien Suid-Afrikaners in die buiteland weens die sportboikot uitgesluit is van internasionale kompetisies. Aan die einde van 1980 trou hy met die Amerikaner Lisa Rhoden (die huwelik, wat in 2004 geskei is, het vyf kinders). Aangesien Maree belowe is dat hy in die afsienbare toekoms 'n Amerikaanse burger sou word, het die IAAF hom vroeg in 1981 van die sanksies teen sy geboorteland verskoon en hom onder die Amerikaanse vlag laat begin deelneem. In 1984 ontvang hy Amerikaanse burgerskap.
In 1991 beëindig Maree sy sportloopbaan en begin by die beleggingsmaatskappy Fleming Martin werk. In 1995 verhuis hy terug na Suid-Afrika, waar hy voortgaan om as sakeman te werk. As hoof van die National Empowerment Fund is hy in 2004 van bedrog beskuldig en in 2008 tot tien jaar gevangenisstraf gevonnis (waarvan vyf opgeskort).